

# Илдар Халиков Кытайның Хунань провинциясе делегациясе белән очрашты

*17.10.2014*


Татарстан Республикасы Премьер-министры Илдар Халиков бүген Кытай Халык Республикасының Хунань провинциясе вице-губернаторы Ли Юджи әфәнде белән очрашты. ТР Хөкүмәте йортында узган очрашуда шулай ук Татарстан сәламәтлек саклау министры Адель Вафин, Россия кулланучылар күзәтчелеге хезмәтенең Татарстан буенча идарәсе җитәкчесе Марина Патяшина, Кытай делегациясе әгъзалары катнашты.


Кунакларны сәламләп, Илдар Халиков аларга Казанга килүләре өчен рәхмәт белдерде һәм халыкара хезмәттәшлекне үстерү буенча Татарстан бик актив урынны тота, шул исәптән Кытай Халык Республикасы белән, дип ассызыклады.


Татарстан Хөкүмәте башлыгы кыскача республиканың үсеше турында сөйләде, медицина һәм сәламәтлек саклау өлкәсендәге казанышларга аерым тукталды.


Очрашу барышында анда катнашучылар Татарстан һәм Хунань провинциясе хезмәттәшлеге перспективалары хакында фикер алыштылар.


*ТР Президенты матбугат хезмәте*
Илдар Халиков Кытайның Хунань провинциясе делегациясе белән очрашты